Document ID: /roh_data/filtered/fineweb-2-filterrobots_roh.jsonl.gz/62521

Aguirre, der Zorn Gottes è in film d’aventura dal reschissur tudestg Werner Herzog da l’onn 1972. El tracta in’expediziun spagnola dal 16avel tschientaner en il guaud tropic da l’Amazonas. Gia tar la figura istorica dad Aguirre sa tracti d’ina persuna traglischanta a la quala vegnan attribuids tratgs legendars e che vegn descritta en las funtaunas sco narra ed emplenida d’ina nauschezza strusch chapibla. Partind da quest fatg sviluppa Herzog in psicogram quasi surrealistic da la figura principala. [Tenor Vichipedia].
(Foto simbolica: Neil Palmer/CIAT / CC BY 2.0)